cyanic-selkie/wikianc huggingface dataset:
Ξενοδοχείο Ανί Πλάζα
Από το 2016, διαθέτοντας 260 δωμάτια, το Ανί Πλάζα είναι το μεγαλύτερο ξενοδοχείο στην Αρμενία.
Ιστορία
Κατά τη δεκαετία του 1960, υπήρχαν μόνο τρία ξενοδοχεία (τα Γερεβάν, Αρμενία και Σεβάν) που εξυπηρετούσαν την πόλη του Γερεβάν. Η κρατική υπηρεσία Intourist ήταν ο ρυθμιστικός φορέας των ξενοδοχείων και του τουρισμού γενικότερα στη Σοβιετική Ένωση. Χορηγήθηκε άδεια από την κεντρική κυβέρνηση της Μόσχας για την κατασκευή 4 νέων ξενοδοχείων στο Γερεβάν μετά από προσπάθες του Ιλία Γκεβόργκοφ, ο οποίος ήταν διευθυντής του υποκαταστήματος του πρακτορείου Intourist στην Αρμενική ΣΣΔ.
Το πρώτο από τα 4 ξενοδοχεία που ανεγέρθηκαν ήταν το Ξενοδοχείο Ανί. Ως τοποθεσία του ξενοδοχείου επιλέχθηκε η νέα λεωφόρος Σαγιάτ-Νόβα. Το σχέδιο διεκπεραιώθηκε από μια αρχιτεκτονική ομάδα που περιλάμβανε τους Έντουαρντ Σαφαριάν, Φοίνιξ Νταρμπινιάν και Φίλιξ Χακομπιάν. Αυτή η τριάδα είχε ήδη σχεδιάσει πολλά από τα κτήρια κατοικιών στην κοντινή οδό Αμποβιάν.
Η κατασκευή του ξενοδοχείου ξεκίνησε το 1964 και ολοκληρώθηκε στα τέλη του 1969. Το έργο συντόνισαν οι Άλμπερτ Σαργκσιάν (1964-65), Βίκτωρ Βιραμπιάν (1965-67) και Κάρλεν Γκαριμπιάν (1967-69). Το 1970, το ξενοδοχείο άνοιξε επίσημα στην 50ή επέτειο από τη Σοβιετοποίηση της Αρμενίας.
Μετά τον εορτασμό της 50ής επετείου της Γενοκτονίας των Αρμενίων το 1965, ο αρμενικός εθνικισμός γνώρισε ευρεία αναβίωση στους νεαρούς Αρμενίους εντός της σοβιετοκρατούμενης Αρμενίας. Έτσι, το ξενοδοχείο πήρε το όνομά του από την αρχαία πόλη Ανί (που σήμερα ανήκει στην Τουρκία), η οποία χρησιμοποιήθηκε ως πρωτεύουσα του Βασιλείου των Βαγκρατιδών της Αρμενίας μεταξύ 961 και 1045. Στην είσοδο του ξενοδοχείου τοποθετήθηκε το βασιλικό έμβλημα της δυναστείας.
Μετά την οικονομική κρίση της Αρμενίας κατά τη δεκαετία του 1990, το ξενοδοχείο ανακαινίστηκε πλήρως το 1998. Μετά από εργασίες ανακαίνισης μεγάλης κλίμακας, το ξενοδοχείο άνοιξε ξανά στις 20 Σεπτεμβρίου 1999 ως ξενοδοχείο τεσσάρων αστέρων Ανί Πλάζα, με την παρουσία του τότε προέδρου Ρομπέρτ Κοτσαριάν.
Το 2015, η εταιρεία Ani Enterprises εξαγοράστηκε από τον Αρμένιο επιχειρηματία Γκενίκ Καραπετιάν.
Χαρακτηριστικά
Το ισόγειο του ξενοδοχείου φιλοξενεί το καφέ Snezhinka, το πιάνο μπαρ και εστιατόριο La Folie, το μ,παρ Ani, το Garden Bar, μια εσωτερική πισίνα και ένα κέντρο ευεξίας και σπα. Στον ημιώροφο φιλοξενούνται 4 αίθουσες συνεδριάσεων και το εστιατόριο Ani (πρώην Urartu). Τα 262 δωμάτια του ξενοδοχείου βρίσκονται στους υπόλοιπους 12 ορόφους.
Από το 2006, το Ανί Πλάζα είναι μεταξύ των χώρων που φιλοξενούν τακτικά τις εκδηλώσεις του Διεθνούς Φεστιβάλ Κινηματογράφου του Γερεβάν Χρυσό Βερίκοκο.
Το ξενοδοχείο είναι προσβάσιμο μέσω του κοντινού σταθμού του μετρό Yeritasardakan.
Βέρα Ρούμπιν
Η Βέρα Κούπερ Ρούμπιν (Vera Cooper Rubin, 23 Ιουλίου 1928 – 25 Δεκεμβρίου 2016) ήταν Αμερικανίδα αστρονόμος με πρωτοπόρο έργο στη μελέτη των ταχυτήτων περιστροφής των γαλαξιών. Ανακάλυψε την ασυμφωνία μεταξύ της προβλεπόμενης γωνιακής ταχύτητας των γαλαξιών και της παρατηρούμενης, κάτι που έγινε γνωστό ως «πρόβλημα της περιστροφής των γαλαξιών». Αν και αρχικώς έγιναν δεκτά με σκεπτικισμό, τα αποτελέσματα της Ρούμπιν επιβεβαιώθηκαν κατά τις επόμενες δεκαετίες.
Καθώς γράφτηκε στους New York Times, η Ρούμπιν «μεταμόρφωσε τη σύγχρονη αστρονομία και φυσική με τις παρατηρήσεις της που έδειχναν ότι οι γαλαξίες και τα άστρα είναι βυθισμένα στη βαρυτική επίδραση αχανών νεφών σκοτεινής ύλης. Η έρευνά της βοήθησε να εισέλθουμε σε μία κοπερνίκειας κλίμακας αλλαγή στην κοσμική μας συνείδηση: στη συνειδητοποίηση ότι αυτό που οι αστρονόμοι έβλεπαν ανέκαθεν και πίστευαν ότι ήταν ολόκληρο το Σύμπαν αποτελούσε απλώς την ορατή κορυφή ενός παγόβουνου μυστηρίου.»
Οικογένεια και σπουδές
Η Ρούμπιν γεννήθηκε με το όνομα Βέρα Φλόρενς Κούπερ (Vera Florence Cooper) στη Φιλαδέλφεια (Πενσυλβάνια) και ήταν η μικρότερη από δύο αδελφές. Οι γονείς της ήσαν Εβραίοι μετανάστες: ο Φίλιπ Κούπερ από τη Λιθουανία (γεννημένος ως Πεσάχ Κομπτσέφσκι ), ηλεκτρολόγος μηχανικός που εργαζόταν στην εταιρεία τηλεφώνων Bell, και η Ρόουζ Άπλμπεϊμ (Rose Applebaum-Cooper) από τη Βεσσαραβία, η οποία εργαζόταν επίσης στην Bell μέχρι τον γάμο της.
Η οικογένεια μετακόμισε στην πρωτεύουσα των ΗΠΑ Ουάσινγκτον όταν η Βέρα ήταν 10 ετών. Εκεί η Βέρα ανέπτυξε ενδιαφέρον για την αστρονομία, ενώ η αδελφή της η Ρουθ σπούδασε νομική και τελικά έγινε δικαστίνα σε διοικητικό δικαστήριο.
Η Ρούμπιν επεχείρησε να εγγραφεί για μεταπτυχιακά στο Πανεπιστήμιο Πρίνστον, αλλά γυναίκες επιτράπηκαν στο μεταπτυχιακό πρόγραμμα αστρονομίας εκεί μόλις το 1975. Αντί για αυτό, εγγράφηκε στο Κορνέλ, όπου σπούδασε φυσική με καθηγητή τον Φίλιπ Μόρισον και κβαντομηχανική με τους Φάινμαν και Μπέτε. Ολοκλήρωσε το «μάστερ» της το 1951, με μία διατριβή που αναφέρεται ως «αμφιλεγόμενη», καθώς εξέταζε «τη δυνατότητα παρατηρήσεως μιας συνολικής περιστροφής του Σύμπαντος αναζητώντας κινήσεις εκτός του Νόμου του Χαμπλ.» Σε αυτή, η Ρούμπιν ισχυρίσθηκε ότι οι γαλαξίες ίσως να περιφέρονται γύρω από άγνωστα κέντρα, αντί να κινούνται απλώς απομακρυνόμενοι, όπως αναμένεται σύμφωνα με τη θεωρία της Μεγάλης Εκρήξεως.
Η Ρούμπιν συνέχισε για το διδακτορικό της στο Πανεπιστήμιο Τζώρτζταουν, καθώς η πρώτη θέση εργασίας του συζύγου της Ρόμπερτ ήταν στο Εργαστήριο Εφαρμοσμένης Φυσικής του Πανεπιστημίου Τζονς Χόπκινς, όπου ο συνεργάτης του, ο Ραλφ Άλφερ, τους γνώρισε στον κοσμολόγο Τζορτζ Γκάμοφ. Παρά το ότι εργαζόταν στο Πανεπιστήμιο Τζορτζ Ουάσινγκτον, ο Γκάμοφ επέβλεψε το διδακτορικό της Ρούμπιν. Η διδακτορική διατριβή της, που ολοκληρώθηκε το 1954, συμπέρανε ότι οι γαλαξίες βρίσκονταν σε συγκεντρώσεις αντί να είναι τυχαία κατανεμημένοι στο Σύμπαν.
Σταδιοδρομία
Η Ρούμπιν είχε διάφορες θέσεις τα επόμενα 11 χρόνια: Για ένα έτος δίδαξε μαθηματικά και φυσική στο Κολέγιο της Κομητείας Μοντγκόμερυ, μετά (από το 1955 ως το 1965) στο Πανεπιστήμιο Τζώρτζταουν ως ερευνήτρια αστρονόμος, λέκτορας και τελικώς επίκουρη καθηγήτρια αστρονομίας (1962-1965), καθώς και στο Ίδρυμα Κάρνετζι (1965, Τμήμα Γεωμαγνητισμού).
Το 1970, μαζί με τον Κεντ Φορντ, η Ρούμπιν άρχισε να εξετάζει την περιστροφή γειτονικών γαλαξιών, ειδικότερα του Γαλαξία της Ανδρομέδας, του οποίου η σκοτεινή άλως είχε ήδη ανακαλυφθεί. Το 1963-64 η Ρούμπιν προσκλήθηκε από τον Άλαν Σάντατζ να κάνει αίτηση για χρόνο παρατηρήσεως στα αστεροσκοπεία των ορέων Ουίλσον και Πάλομαρ. Μετά την αποδοχή της αιτήσεώς της, έγινε η πρώτη επίσημη γυναίκα χρήστρια τηλεσκοπίου στο Αστεροσκοπείο του Πάλομαρ. , παρατηρώντας με το όργανο των 48 ιντσών.
Το πρόβλημα της περιστροφής των γαλαξιών
Στο Κάρνετζι η Ρούμπιν άρχισε να ερευνά κάτι σχετικό με το θέμα του διδακτορικού της από κοινού με τον Φορντ, έχοντας συγκεντρώσει εκατοντάδες παρατηρήσεις. Το «φαινόμενο Rubin-Ford», μία «ανισοτροπία στη διαστολή του σύμπαντος» σε κλίμακα της τάξεως των 100 εκατομμυρίων ετών φωτός που προέκυψε από τη μελέτη τους ενός δείγματος κινήσεων σπειροειδών γαλαξιών, αποδείχθηκε τελικώς τοπικό. Ωστόσο, αυτή η εργασία (πρωτοδημοσιευμένη το 1976 ) θεωρείται «πρωτοποριακή» και απετέλεσε το αντικείμενο «έντονων συζητήσεων».
Η Ρούμπιν αποφάσισε να μετατοπίσει τις έρευνές της στο θέμα των καμπυλών περιστροφής των γαλαξιών, αρχίζοντας με τον Γαλαξία της Ανδρομέδας (Μ31). Μετά την αναφορά του Μπάμπκοκ το 1939 για απροσδόκητα ταχεία περιστροφή στην περιφέρεια του Μ31 που φανέρωνε λόγο μάζας προς φως ίσο με 50, ο Γιαν Όορτ είχε ανακαλύψει και δημοσιεύσει σχετικά με την εκτεταμένη αόρατη άλω του γαλαξία NGC 3115. Η Ρούμπιν προχώρησε στην ανακάλυψη γενικότερης ασυμφωνίας ανάμεσα στις προβλεπόμενες και στις παρατηρούμενες γωνιακές ταχύτητες γαλαξιών, μελετώντας τις καμπύλες περιστροφής τους. Αν η βαρύτητα των αστέρων τους ήταν το μόνο που τους συγκρατούσε, οι γαλαξίες θα έπρεπε να διαλυθούν με τόσο γρήγορη περισροφή. Αφού αυτό δεν συνέβαινε, θα έπρεπε να υπάρχουν τεράστιες ποσότητες αόρατης ύλης, η έλξη της οποίας τους διατηρούσε. Αυτό έγινε γνωστό ως το «πρόβλημα της περιστροφής των γαλαξιών». Οι υπολογισμοί της Ρούμπιν έδειξαν ότι οι γαλαξίες πρέπει να περιέχουν τουλάχιστον δεκαπλάσια ποσότητα σκοτεινής ύλης από αυτή που αποτελούσε τους αστέρες τους. Αυτά ήταν τα πρώτα ισχυρά αποτελέσματα που υπεδείκνυαν ότι είτε η νευτώνεια βαρύτητα δεν ίσχύε σε όλο το Σύμπαν, είτε ότι η βαρύτητα δεν ήταν η μοναδική δύναμη υπεύθυνη για τη διατήρηση των συγκεντρώσεων ύλης που ονομάζουμε γαλαξίες, είτε ότι υπήρχε μία τεράστια άλως αόρατης ύλης γύρω από τους περισσότερους γαλαξίες. Τα ερευνητικά αποτελέσματα της Ρούμπιν επιβεβαιώθηκαν τις επόμενες δεκαετίες, και οι προσπάθειες να επιλυθεί το πρόβλημα της περιστροφής των γαλαξιών έχτισαν τη θεωρία της σκοτεινής ύλης. Σύμφωνα με τον θεωρητικό του Πρίνστον Οστράικερ, «το έργο της Βέρα, κυρίως κατά τις αρχές της δεκαετίας του 1980, κατοχύρωσε την υπόθεση της σκοτεινής ύλης για τους περισσότερους αστρονόμους».
Η Ρούμπιν χρησιμοποίσε έναν νέο ηλεκτρονικό οπτικό ανιχνευτή, τον Carnegie Image Tube, που αύξησε την αποτελεσματικότητα της ανιχνεύσεως κατά 20 φορές σε σχέση με τις φωτογραφικές πλάκες. Με αυτό τον τρόπο έγινε δυνατός ο προσδιορισμός των οπτικών καμπυλών περιστροφής για τις εξωτερικές περιοχές των γαλαξιών. Η ύπαρξη σκοτεινής ύλης εξηγεί όχι μόνο τις περιστροφές των γαλαξιών, αλλά και την κίνησή τους μέσα στα σμήνη γαλαξιών, τα δεδομένα βαρυτικών φακών και την κατανομή μάζας σε συστήματα όπως το «Σμήνος-σφαίρα» (1E 0657-558) Τα εναλλακτικά μοντέλα Τροποποιημένης Νευτώνειας Δυναμικής (MOND) για τις καμπύλες γαλαξιακής περιστροφής έχουν πλέον αποκλειστεί. Η Ρούμπιν εξέφρασε την απογοήτευσή της για την εξέλιξη αυτή, δηλώνοντας: ''«Αν μπορούσα να εκφράσω προσωπικές προτιμήσεις, θα ήθελα να μάθω ότι η νευτώνεια βαρύτητα θα έπρεπε να τροποποιηθεί προκειμένου να περιγραφούν οι βαρυτικές αλληλεπιδράσεις σε μεγάλες αποστάσεις. Αυτό είναι πιο συναρπαστικό από ένα Σύμπαν γεμάτο με ένα νέο είδος υποπυρηνικού σωματιδίου.»''
Η φύση της σκοτεινής ύλης δεν είναι ακόμα γνωστή, αλλά η παρουσία της θεωρείται κρίσιμη για την κατανόηση του Σύμπαντος.
Τιμητικές διακρίσεις
Οι ανακαλύψεις της Βέρα Ρούμπιν στην αστρονομία τής εξασφάλισαν πολλές βραβεύσεις, από τις οποίες οι σημαντικότερες ήταν οι εξής:
Επιπλέον, η Ρούμπιν είχε ανακηρυχθεί επίτιμη διδάκτορας του Αμερικανικού Πανεπιστημίου της Ουάσινγκτον, και των πανεπιστημίων Κράιτον, Γουεσλέιαν, Πρίνστον, Χάρβαρντ και Γέιλ.
Προσωπική ζωή
Από το 1948 η Βέρα Ρούμπιν ήταν παντρεμένη με τον Ρόμπερτ Ρούμπιν, μέχρι τον θάνατό του το 2008. Είχαν γνωριστεί όταν ήταν συμφοιτητές στα μεταπτυχιακά τους στο Κορνέλ. Απέκτησαν 4 τέκνα, τα οποία απέκτησαν όλα διδακτορικό: ο Ντέιβιντ (γενν. 1950) στη γεωλογία, η αστρονόμος Τζούντιθ (1952–2014) στη φυσική κοσμικών ακτίνων, ο Καρλ (γενν. 1956) στα μαθηματικά και ο Άλλαν (γενν. 1960) επίσης στη γεωλογία.
Παρακινημένη από τη δική της μάχη για να κερδίσει αξιοπιστία ως γυναίκα σε έναν χώρο κυριαρχούμενο από άνδρες, η Ρούμπιν ενθάρρυνε τις μαθήτριες να επιδιώκουν το όνειρό τους να ερευνήσουν το Σύμπαν. Το ξεπέρασμα των αποθαρρυντικών σχολίων για την επιλογή της να σπουδάσει αστρονομία ήταν για κείνη μια ισόβια πρόκληση, αλλά επέμεινε, με τη στήριξη του πατέρα της και αργότερα του συζύγου και της οικογένειάς της. Εκτός από την αστρονομία, η Ρούμπιν ήταν μία φωνή για τη μεγαλύτερη αναγνώριση των γυναικών στις φυσικές επιστήμες.
Σχετικά με την υστεροφημία της, είχε σχολιάσει: «Η φήμη είναι περαστική, οι αριθμοί των ερευνών μου σημαίνουν περισσότερα για μένα από το όνομά μου: Εάν οι αστρονόμοι χρησιμοποιούν ακόμα τα δεδομένα μου για χρόνια στο μέλλον, αυτό είναι η μεγαλύτερη φιλοφρόνηση προς το πρόσωπό μου.»
Η Ρούμπιν δεν είδε ποτέ σύγκρουση ανάμεσα στην επιστήμη και στη θρησκεία. Σε μία συνέντευξή της είχε δηλώσει: ''«Στη δική μου ζωή, η επιστήμη μου και η θρησκεία μου είναι διαχωρισμένες. Είμαι Εβραία, και έτσι η θρησκεία για μένα είναι ένα είδος ηθικού κώδικα και μια μορφή ιστορίας. Προσπαθώ να δρω στην επιστήμη μου με ηθικό τρόπο και πιστεύω ότι ιδανικώς η επιστήμη θα έπρεπε να θεωρείται ως κάτι που μάς βοηθά να κατανοήσουμε τον ρόλο μας στο Σύμπαν.»''
Μετά τον θάνατό της το 2016, ο πρόεδρος του Ιδρύματος Κάρνετζι, όπου η Ρούμπιν είχε διεξαγάγει τον κύριο όγκο των ερευνών της, την απεκάλεσε «εθνικό θησαυρό».
Ερευνητικές εργασίες
Ακολουθεί μικρή επιλογή εργασιών, επιλεγμένων από τους επιστήμονες και ιστορικούς του προγράμματος CWP ως αντιπροσωπευτικές και σημαντικές :
Ζιντανμουρουκκισλάκ
Παραπομπές
Κατηγορία:Κατοικημένες περιοχές στην Επαρχία Κουσάρ Κατηγορία:Χωριά του Αζερμπαϊτζάν
Μάρτιν Νοβοσέλατς
Ο Μάρτιν Νοβοσέλατς (κροατικά: Martin Novoselac, γεννήθηκε 10 Οκτωβρίου 1950) είναι πρώην Γιουγκοσλάβος (από τη Κροατία) πρώην ποδοσφαιριστής, 4 φορές διεθνής με την ομάδα της Γιουγκοσλαβίας.
Θεωρείται ίσως ο καλύτερος ξένος αμυντικός (θέση λίμπερο) που έχει αγωνιστεί με τον Ολυμπιακό Πειραιώς, από τον οποίο αποκτήθηκε το 1979 και φόρεσε τη φανέλα του επί τρία χρόνια.
Άψογος στην οργάνωση της άμυνας και άριστος στην προώθηση του παιχνιδιού, κατέκτησε το πρωτάθλημα Ελλάδας όλες τις χρονιές που αγωνίστηκε με τους Ερυθρόλευκους (1980, 1981, 1982), όπως και ένα κύπελλο (1981). Την τριετία της θητείας του μετείχε σε 102 αναμετρήσεις πρωταθλήματος (συνυπολογίζεται ο αγώνας μπαράζ του 1980 με τον Άρη), απουσιάζοντας μόλις σε δύο (η μία το επίσης νικηφόρο μπαράζ του 1982 με τον Παναθηναϊκό). Χαρακτηριστικό είναι ότι οι πρώτες 101 από αυτές υπήρξαν συνεχόμενες. Σημείωσε 3 τέρματα με τον Ολυμπιακό και το προσωνύμιο του υπήρξε «Μπεκενμπάουερ των φτωχών».
Εξωτερικοί σύνδεσμοι
Κατηγορία:Κροάτες ποδοσφαιριστές Κατηγορία:Γιουγκοσλάβοι ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Γιουγκοσλαβίας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές Βοϊβοντίνα Νόβι Σαντ Κατηγορία:Ποδοσφαιριστές ΗΝΚ Τσιμπάλια Κατηγορία:Προπονητές ποδοσφαίρου ΗΝΚ Τσιμπάλια Κατηγορία:Προπονητές ποδοσφαίρου Εθνικής Κροατίας U19 Κατηγορία:Προπονητές ποδοσφαίρου Εθνικής Κροατίας U21
Γεώργιος Λουδοβίκος φον Μάουρερ
Βιογραφία
Γεννήθηκε στο Ερποτζχάιμ, παρά τω Ντυρκεχάιμ στις 2 Νοεμβρίου 1790. Ο πατέρας του ήταν Προτεστάντης κληρικός (πάστορας). Τελειώνοντας το Γυμνάσιο της Χαϊδελβέργης, όπου είχαν καταφύγει οι γονείς του μετά την εισβολή του γαλλικού στρατού, σπούδασε νομικά στο πανεπιστήμιο της ίδιας πόλης, όπου και αναγορεύθηκε διδάκτορας. Αρχικά ασχολήθηκε με τη δικηγορία και στη συνέχεια μετέβη στο Παρίσι, (1812), για συνέχιση σπουδών. Μελετώντας εκεί επί διετία το γαλλικό Δίκαιο, επέστρεψε στη Βαυαρία και εισήλθε στον δικαστικό κλάδο.
Το 1814 διορίστηκε δικαστικός αντεπίτροπος του κράτους, (σημερινός αντιεισαγγελέας πρωτοδικών), το 1816 γενικός αντεπίτροπος του κράτους (αντιεισαγγελέας εφετών), και τον επόμενο χρόνο μέλος του εφετείου του αναθεωρητικού δικαστηρίου όπου και ανέλαβε δικαστικός επίτροπος του κράτους.
Ο Μάουρερ παράλληλα με τα δικαστικά του καθήκοντα ασχολήθηκε και με τη συγγραφή ακαδημαϊκών μελετών, εκδίδοντας το 1824 το περίφημο έργο του Geschichte des altgermanischen, namentlich altbayrischen öffentlich-mündlichen Gerichtsverfahrens, με το οποίο άρχισε και η ακαδημαϊκή του σταδιοδρομία με την ανακήρυξή του ως μέλους της Ακαδημίας των Επιστημών και τον διορισμό του ως καθηγητή της Ιστορίας του γερμανικού και γαλλικού Δικαίου στο Πανεπιστήμιο του Μονάχου. Το 1829 ο βασιλιάς της Βαυαρίας Λουδοβίκος Α΄ τον ανακήρυξε Μυστικοσύμβουλο της Πολιτείας (Geheimer Hofrat und Staatsrat) και το 1831 του απένειμε τον τίτλο του Ιππότη ισόβιου συμβούλου.
Αντιβασιλεία Όθωνα
Την τελευταία θέση αυτή κατείχε ο Μάουρερ όταν ο Βασιλιάς τον κάλεσε να συμμετάσχει στην τριμελή επιτροπή αντιβασιλείας της Ελλάδος που θα συνόδευε τον νεαρό Βασιλιά Όθωνα στην Ελλάδα. Ο Μάουρερ αποδέχθηκε τον διορισμό και ήλθε στην Ελλάδα μαζί με τον Όθωνα, όπου από την πρώτη στιγμή, κατά την κατανομή των αρμοδιοτήτων διοίκησης της νέας χώρας, ανέλαβε με ιδιαίτερο ζήλο το πλέον δυσχερέστερο έργο, όπως ομολογήθηκε αργότερα, που ήταν η οργάνωση της Δικαιοσύνης, της Εκκλησίας και της Εκπαίδευσης.
Με την ανάληψη της Αντιβασιλείας η οργάνωση της Δικαιοσύνης και ειδικά η σύσταση δικαστηρίων ήταν η πλέον αναγκαία, όταν μάλιστα μετά τη δολοφονία του Ιωάννη Καποδίστρια η κυβέρνηση που ακολούθησε στις 20 Οκτωβρίου 1832 με διάταγμά της είχε καταργήσει όλα τα δικαστήρια εκτός από τα ειρηνοδικεία! Έτσι με το από 22 Φεβρουαρίου 1833 βασιλικό διάταγμα της Αντιβασιλείας ο Μάουρερ προέβη στη σύσταση των πρώτων τριμελών δικαστηρίων στο Ναύπλιο (πρωτεύουσα), Μεσολόγγι, και Θήβα. Το τελευταίο στις 8 Δεκεμβρίου 1833 μεταφέρθηκε στη Χαλκίδα. Παράλληλα όμως έπρεπε και να εκδοθεί ένα πλήθος διαταγμάτων προκειμένου να υφίσταται ομοιόμορφη οργάνωση των παραπάνω, καθώς και μια σαφέστερη νομοθεσία περί των αδικημάτων, την απόδοση της δικαιοσύνης, κ.λπ. Την οργάνωση αυτή ανέλαβε προσωπικά ο Μάουρερ, ο οποίος και πέτυχε σε διάστημα μόλις δύο ετών να τη φέρει σε πέρας αφενός με την εκπόνηση του ποινικού νόμου και αφετέρου με την οργάνωση των δικαστηρίων.
Με νεότερα σχετικά διατάγματα που εκδόθηκαν τον Ιανουάριο του 1835 διορίστηκε και το πρώτο προσωπικό των νέων δικαστηρίων, ενώ ορίσθηκε η 25 Ιανουαρίου του 1835 ως ημέρα πλήρους εφαρμογής όλων των παραπάνω νέων νομοθετημάτων, εκτός του πρώτου που είχε ήδη τεθεί σε ισχύ.
Και όμως για το ηράκλειο αυτό νομοθετικό έργο, αν ληφθεί υπόψη η υπάρχουσα τότε υποδομή και τα μέσα της εποχής με τις πρώτες αδυναμίες συνεννόησης προκειμένου το νεοσύστατο Βασίλειο να συνταχθεί με τα ευρωπαϊκά της εποχής πρότυπα, ο Μάουρερ κατακρίθηκε.
Μετά από μια σειρά φαινομένων εχθρικής στάσης του προέδρου της Αντιβασιλείας Κόμη Άρμανσμπεργκ προς το πρόσωπο του Μάουρερ, που ήταν προϊόν των έντονων διαφωνιών του δεύτερου ως προς την άσκηση εξουσίας του πρώτου, ο Μάουρερ με διαταγή του Βασιλιά της Βαυαρίας ανακλήθηκε τον Ιούλιο του 1834, ενώ στις 21 Ιουλίου του ίδιου έτους δημοσιεύθηκε και το σχετικό βασιλικό διάταγμα της διακοπής του ως μέλος της Αντιβασιλείας.
Ανάκληση
Επιστρέφοντας ο Μάουρερ στη Βαυαρία ανέλαβε τα προηγούμενα καθήκοντά του και το 1847 ανέλαβε υπουργός στη κυβέρνηση του Άμπελ, για λίγο όμως χρονικό διάστημα, μετά την παραίτηση της κυβέρνησης. Όταν επισκέφθηκε αργότερα την Ελλάδα, το 1858, στις εορτές της 25ετηρίδας της βασιλείας του Όθωνα, σύσσωμοι οι Έλληνες δικαστές τον τίμησαν με ειδικό χρυσό μετάλλιο που έφερε την προτομή του και ειδικό επίγραμμα σε ένδειξη ευγνωμοσύνης.
Ο Μάουρερ πέθανε στο Μόναχο στις 9 Μαΐου 1872. Γιος του ήταν ο Κόνραντ φον Μάουρερ, επίσης καθηγητής πανεπιστημίου.
Πηγές
Κατηγορία:Αντιβασιλείς της Ελλάδας Κατηγορία:Βαυαροί Κατηγορία:Απόφοιτοι του Πανεπιστημίου της Χαϊδελβέργης Κατηγορία:Πολιτογραφημένοι πολίτες της Ελλάδας
MacBook Pro
Το MacBook Pro είναι μια σειρά από Macinotsh notebook υπολογιστές οι οποίοι εισήχθησαν στην αγορά τον Ιανουάριο του 2006 από την Apple Inc. Είναι το μοντέλο υψηλότερου επιπέδου της οικογένειας MacBook, το οποίο κάθετε πάνω από το εστιασμένο προς τους καταναλωτές MacBook Air, και επί του παρόντος πωλείται με 13, 14 και 16 ιντσών οθόνες. Όλα τα τρέχων μοντέλα του MacBook Pro χρησιμοποιούν παραλλαγές από το Apple-designed M1 σύστημα πάνω σε ένα chip.
Το πρώτης γενιάς MacBook Pro χρησιμοποίησε το σχέδιο του PowerBook G4, αλλά αντικατέστησε τα PowerPC G4 τσιπάκια με Intel Core processors, πρόσθεσε μια κάμερα και εισήγαγε το MagSafe βύσμα τροφοδοσίας. Το μοντέλο των 15 ιντσών
εισήχθη στην αγορά τον Ιανουάριο του 2006, το μοντέλο των 17 ιντσών τον Απρίλιο του 2006. Αργότερες αναθεωρήσεις πρόσθεσαν επεξεργαστές Intel CORΕ 2 Duo και Led-Backlit displays.
Τα μοντέλα δεύτερης γενιάς έκαναν το ντεμπούτο τους τον Οκτώβριο του 2008 σε 13 και 15 ιντσών παραλλαγές, με μία παραλλαγή 17 ιντσών η οποία προστέθηκε τον Ιανουάριο τοy 2009. Ονομασμένο το ‘’ολόσωμο’’ μοντέλο επειδή η θήκη του ήταν κατασκευασμένη από ένα μόνο κομμάτι αλουμινίου, είχε πιο λεπτή οθόνη, ένα ανασχεδιασμένο trackpad του οποίου ολόκληρη η επιφάνεια αποτελούνταν από ολόκληρης δυνατότητας κλικ κουμπί, και ένα ανασχεδιασμένο πληκτρολόγιο. Ενημερώσεις έφεραν τους Intel Core i5 και i7 επεξεργαστές και εισήχθησαν τον Intel Thunderbolt.
Η τρίτη γενιά Macbook Pro, εκδόθηκε το 2012, το 15 ιντσών τον Ιούνιο του 2012, ένα 13 ιντσών μοντέλο τον Οκτώβριο. Είναι λεπτότερο από τον πρόγονο του, τυποποίησε την SSD, πρόσθεσε HDMI και περιλάμβανε μία υψηλής ανάλυσης Retina display. Εξάλειψε τις θήρες Ethernet και FireWire και την μονάδα οπτικού δίσκου.
Η τέταρτη γενιά των MacBook Pro, εκδόθηκε τον Οκτώβριο του 2016, υιοθέτησε USB-C για όλες τις θήρες δεδομένων και τροφοδότησης και συμπεριλάμβανε ένα πιο ρηχό μηχανισμού-‘’πεταλούδας’’ πληκτρολόγιο. Σε όλα εκτός από το βασικό μοντέλο, τα λειτουργικά πλήκτρα αντικαταστάθηκαν με μία οθόνη αφής η οποία ονομαζόταν Touch Bar και είχε δακτυλικό αποτύπωμα εγκατεστημένο μέσα στο πλήκτρο ενεργοποίησης.
Μια αναθεώρηση τον Νοέμβριο στην τέταρτη γενιά των macβοοκ pro εισήγαγε το Magic Keyboard, το οποίο χρησιμοποιεί έναν scissor-switch μηχανισμό. Το αρχικό 16 ιντσών μοντέλο με οθόνη τοποθετημένη σε λεπτότερα στεφάνια ακολουθήθηκε από ένα 13 ιντσών μοντέλο τον Μάιο του 2020. Άλλη μία αναθεώρηση στην τέταρτη γενιά εκδόθηκε τον Νοέμβριο του 2020, ήταν το πρώτο MacBook Pro το οποίο είχε χαρακτηριστικό έναν Apple σχεδιασμένο σύστημα πάνω σε chip, το Apple M1. Η πέμπτη γενιά MacBook Pro εκδόθηκε τον Οκτώβριο του 2021 σε 14 και 16 ιντσών μεγέθη. Κατασκευασμένο γύρω από τα M1 Pro ή M1 Max chips, είναι τα πρώτα να είναι διαθέσιμα μόνο με Apple silicon σύστημα πάνω σε chip.
Πηγές
Κατηγορία:Apple Κατηγορία:Φορητοί υπολογιστές
Από το Πλευρό του Αδάμ
Η ταινία Από το Πλευρό του Αδάμ (Adam's Rib), γνωστό κι ως Αδάμ και Εύα, είναι σοφιστικέ κωμωδία παραγωγής 1949 σε σενάριο Ρουθ Γκόρντον και Γκάρσον Κέινιν και σκηνοθεσία Τζορτζ Κιούκορ. Πρωταγωνιστές της ταινίας είναι οι Σπένσερ Τρέισι και Κάθριν Χέπμπορν ως παντρεμένο ζευγάρι δικηγόρων που έρχεται αντιμέτωπο στο δικαστήριο, ενώ η ηθοποιός Τζούντι Χόλιντεϊ κάνει κινηματογραφικό ντεμπούτο στην ταινία. Η μουσική επένδυση της ταινίας έγινε από το Μίκλος Ρόζα, ενώ το τραγούδι Farewell, Amanda έγραψε ο Κόουλ Πόρτερ.
Υπόθεση
Η Ντόρις Άττινγκερ (Τζούντι Χόλιντεϊ) ακολουθεί τον σύζυγό της (Τομ Γιούελ) με ένα όπλο μια μέρα και βλέπει ότι έχε μια σχέση με μια άλλη γυναίκα (Τζιν Χάγκεν). Πάνω στο θυμό της, πυροβολεί το ζευγάρι αρκετές φορές. Μία από τις σφαίρες χτυπά τον σύζυγό της στο χέρι.
Το επόμενο πρωινό, οι παντρεμένοι δικηγόροι, Άνταμ και Αμάντα Μπόνερ (Σπένσερ Τρέισι και Κάθριν Χέπμπορν) διαβάζουν για το περιστατικό στην εφημερίδα. Οι δύο τους φιλονικούν για την υπόθεση· η Αμάντα δείχνει κατανόηση προς το κορίτσι, αναφέροντας συγκεκριμένα τα δύο σταθμά που υπάρχουν για τους άνδρες και τις γυναίκες σχετικά με την μοιχεία, ενώ ο Άνταμ νομίζει ότι είναι ένοχη για απόπειρα δολοφονίας. Όταν ο Άνταμ φθάνει στη δουλειά, μαθαίνει ότι του έχει ανατεθεί η υπόθεση (από την πλευρά του ενάγοντος). Όταν η Αμάντα το ακούει αυτό, αναζητά την Ντόρις και, προς απογοήτευση του Άνταμ, γίνεται η συνήγορος υπεράσπισής της.
Η Αμάντα βασίζει την περίπτωση της στην πεποίθηση ότι οι γυναίκες και οι άνδρες είναι ίσοι, και ότι η Ντόρις εξαναγκάσθηκε σε αυτή τη στάση μέσω της λάθος μεταχείρισης από τον σύζυγό της. Ο Άνταμ αισθάνεται ότι εκείνη δείχνει μια αδιαφορία για τον νόμο καθώς δεν θα έπρεπε ποτέ να υπάρχει δικαιολογία για μια τέτοια συμπεριφορά. Ένταση αναπτύσσεται σταδιακά στο σπίτι καθώς το ζευγάρι μάχεται ο ένας τον άλλο στο δικαστήριο. Η κατάσταση κορυφώνεται όταν η Αμάντα εξευτελίζει τον Άνταμ κατά την διάρκεια της δίκης, βλαζοντας την γυναίκα μάρτυρά της να τον φλερτάρει, και ο Άνταμ αργότερα ξεσπά έξω από το σπίτι τους. Όταν εκδίδεται η ετυμηγορία για την δίκη, η παρότρυνση της Αμάντα προς τους ενόρκους να "κρίνουν την υπόθεση ωσάν τα φύλα να ήταν αντιστραμμένα" αποδεικνύεται επιτυχής, και η Ντόρις κρίνεται αθώα.
Το ζευγάρι επανενώνεται απρόθυμα για μια συνάντηση με τον λογιστή τους, όπου μιλούν σχετικά με τη σχέση τους σε παρελθόντα χρόνο. Σύντομα αρχίζουν να λυπούνται όταν μιλούν για τη φάρμα που έχουν, και συνειδητοποιούν πόσο αγαπούν ο ένας τον άλλο. Πηγαίνουν στη φάρμα, όπου ο Άνταμ ανακοινώνει ότι έχει επιλεγεί ως Ρεπουμπλικανός υποψήφιος για Κομητειακός Δικαστής (County Court Judge). Η Αμάντα αστειεύεται ότι θα διεκδικήσει την ίδια θέση ως υποψήφια των Δημοκρατικών.
Πληροφορίες
Κωμωδία σε σενάριο των Ρουθ Γκόρντον και Γκάρσον Κέινιν σκηνοθετημένη από το μετρ των σοφιστικέ κωμωδιών της χρυσής εποχής του χόλυγουντ, Τζορτζ Κιούκορ. Το πρωταγωνιστικό δίδυμο Σπένσερ Τρέισι και Κάθριν Χέπμπορν διατηρούσαν φιλικές σχέσεις τόσο με τους δυο σεναριογράφους όσο και με το σκηνοθέτη. Ο αρχικός τίτλος της ταινίας ήταν Man And Wife, αλλά απερρίφθη από τη διεύθυνση της εταιρίας Metro-Goldwyn-Mayer. Η ταινία αποτελεί την έκτη από τις 9 συνεργασίες της Χέπμπορν με τον Τρέισι ακολουθώντας τις: Η Γυναίκα της Χρονιάς (The Woman Of The Year, 1942), Ο φύλακας της φλόγας (The Keeper Of The Flame, 1942), Χωρίς αγάπη (Without Love, 1945), Θάλασσα από γρασίδι/Παραστρατημένη μητέρα (The Sea Of Grass, 1947) και Μετανοώ (State Of Union, 1948), ενώ προηγήθηκε των: Πατ και Μάικ (Pat & Mike, 1952), Αυτή που σ' Όλα Απαντά (Desk Set, 1957) και Μάντεψε ποιος θα'ρθει το βράδυ (Guess Who's Coming To Dinner, 1967). Οι δυο πρωταγωνιστές ήταν ζευγάρι και στη ζωή από τη γνωριμία τους το 1942 ως το θάνατο του Τρέισι το 1967, αλλά η σχέση τους κρατήθηκε κρυφή λόγω του γεγονότος ότι ο Τρέισι ήταν ήδη παντρεμένος.
Στην ταινία κάνει το ντεμπούτο της και η Τζούντι Χόλιντεϊ, κωμική ηθοποιός που έφυγε πρόωρα από τη ζωή. Ο Χάρι Κον, διευθυντής της εταιρίας Columbia είδε την ερμηνεία της Χόλιντεϊ ως οντισιόν προκειμένου να της παραχωρήσει τον πρωταγωνιστικό ρόλο στην ταινία του 1950 Γεννημένη Χθες (Born Yesterday) που της χάρισε το Όσκαρ Α' Γυναικείου Ρόλου κατατροπώνοντας τις θρυλικές ερμηνείες των: Μπέτι Ντέιβις για το Όλα για την Εύα (All About Eve) και Γκλόρια Σουάνσον στο Η Λεωφόρος της Δύσης (Sunset Boulevard). Η Χόλιντεϊ ήταν τρομοκρατημένη με την ιδέα ότι θα έπαιζε σε ταινία στο πλευρό της Χέπμπορν, αλλά η μεγάλη ηθοποιός διέκρινε το ταλέντο της Χόλιντεϊ και ενθάρρυνε τον Τζορτζ Κιούκορ να της κάνει περισσότερα κοντινά πλάνα στις σκηνές που μοιράζονταν οι δυο τους. Η Χέπμπορν υποστήριξε επίσης την ηθοποιό ώστε να λάβει τον πρωταγωνιστικό ρόλο στην ταινία Γεννημένη Χθες.
Βραβεία
Η ταινία προτάθηκε για όσκαρ πρωτότυπου σεναρίου αλλά έχασε από το Ένα γράμμα σε τρεις συζύγους (A letter to three wives, 1949) του Τζόζεφ Μάνκiεβιτς.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1949 Κατηγορία:Ταινίες παραγωγής Metro-Goldwyn-Mayer Κατηγορία:Αμερικανικές ρομαντικές κωμικές ταινίες Κατηγορία:Ταινίες με μουσική σύνθεση Μίκλος Ρόζα Κατηγορία:Ταινίες γυρισμένες στο Λος Άντζελες Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες σε σκηνοθεσία Τζορτζ Κιούκορ Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Ευδαμίδας Α΄
Ο Ευδαμίδας Α΄ (πέθανε το 300 π.Χ.), Βασιλεύς της Σπάρτης από την Δυναστεία Ευρυποντιδών (331 π.Χ. - 300 π.Χ.) ήταν μικρότερος γιος του βασιλέως Αρχίδαμου Γ΄. Διαδέχθηκε τον μεγαλύτερο αδελφό του Άγις Γ΄ που έπεσε σε μάχη στην Μεγαλόπολη απέναντι στον Μακεδόνα στρατάρχη Αντίπατρο. Η βασιλεία του Ευδαμίδα ήταν ειρηνική, επανάφερε την ευημερία στην Αρχαία Σπάρτη ύστερα από την καταστροφή που προηγήθηκε στην πόλη τα προηγούμενα χρόνια. Αρνήθηκε την συμμετοχή του στην Ομοσπονδία των νότιων Ελληνικών κρατών όταν πέθανε ο Αλέξανδρος ο Μέγας και ξέσπασε ο Λαμιακός Πόλεμος (323 π.Χ.), έδειξε έντονο ενδιαφέρον για την φιλοσοφία κάτι ασυνήθιστο για Σπαρτιάτη βασιλιά.
Βιογραφία
Ο Ευδαμίδας Α΄ ήταν μικρότερος γιος του Αρχίδαμου Γ΄, γιου του διάσημου βασιλιά Αγησίλαου Β΄ από την Δυναστεία των Ευρυποντιδών την μία από τις δυο βασιλικές δυναστείες της Σπάρτης, η άλλη ήταν η Δυναστεία των Αγιαδών. Η μητέρα του ήταν κόρη του Ευδαμίδα αδελφού του Φοιβίδα, ενός Σπαρτιάτη στρατηγού που κυρίευσε την Ακρόπολη της Θήβας (382 π.Χ.). Ο βασιλιάς Αγησίλαος Β΄ σαν φίλος του Φοιβίδα τακτοποίησε τον γάμο της ανεψιάς του με τον γιο του, από τότε ο Ευδαμίδας καταγράφεται στην λίστα των Ευρυποντιδών. Ο Αρχίδαμος Γ΄ είχε άλλους δυο γιους, τον μεγαλύτερο γιο και διάδοχο του Άγις Γ΄ και τον Αγησίλαο για τον οποίο δεν υπάρχουν πηγές. Με δεδομένο ότι το όνομα του Αγησίλαου είναι πολύ βαρύ οι ιστορικοί υποθέτουν ότι ήταν ο δεύτερος γιος του Αρχίδαμου Γ΄ και έπεσε μαζί με τον Άγις Γ΄ στην μάχη της Μεγαλόπολης οπότε τον διαδέχθηκε ο Ευδαμίδας.
Η βασιλεία του Ευδαμίδα ήταν ειρηνική, αρνήθηκε την συμμετοχή του στην εξέγερση των νοτίων απέναντι στους Μακεδόνες όταν πέθανε ο Μέγας Αλέξανδρος που είχαν καταλάβει τις πόλεις τους από την Μάχη της Χαιρώνειας (338 π.Χ.). Η Σπάρτη προσπαθούσε να ανακάμψει από την καταστροφική μάχη της Μεγαλόπολης (331 π.Χ.) από την οποία οι Μακεδόνες κρατούσαν 50 Σπαρτιάτες ομήρους. Στον Συνασπισμό εναντίον των Μακεδόνων συμμετείχαν εχθροί της Σπάρτης στην Πελοπόννησο όπως το Άργος και η Αρχαία Μεσσήνη. Την εποχή που ο γιος του Αντίπατρου Κάσσανδρος επιτέθηκε στην Μεσσήνη (317 π.Χ.) η Σπάρτη έκτισε για πρώτη φορά στην ιστορία της τείχος, αυτό δείχνει ότι είχε εξασθενήσει σημαντικά. Ο Ευδαμίδας Α΄ επέτρεψε ωστόσο στον Αντίγονο τον Μονόφθαλμο να στρατολογήσει άνδρες εναντίον του Κασσάνδρου στο Ακρωτήριο Ταίναρο που βρισκόταν στην περιοχή του (314 π.Χ.). Ο Ευδαμίδας Α΄ επισκέφτηκε την Αρχαία Αθήνα την εποχή που ο Ξενοκράτης ήταν διευθυντής στην Ακαδημία Πλάτωνος (339 π.Χ. - 314 π.Χ.). Ο λόγος της επίσκεψης του στην Αθήνα επίσημα θεωρείται διπλωματικός, στην πραγματικότητα ήταν το μεγάλο ενδιαφέρον του για την φιλοσοφία, κάτι ασυνήθιστο για τους Σπαρτιάτες βασιλείς. Η ημερομηνία του θανάτου του Ευδαμίδα Α΄ δεν είναι γνωστή, πιθανότατα ήταν ζωντανός την χρονιά που ο Διόδωρος Σικελιώτης δεν τον καταγράφει στους θανόντες βασιλείς (302 π.Χ.). Το βιβλίο του έχει χαθεί στα γεγονότα μετά από αυτή την ημερομηνία οπότε δεν φαίνεται ο θάνατος του. Το βέβαιο είναι ότι είχε πεθάνει την χρονιά που ο γιος του Αρχίδαμος Δ΄ αναφέρεται σαν βασιλιάς (294 π.Χ.), πιθανότατα είχε πεθάνει την διετία 302 π.Χ./300 π.Χ.. Νυμφεύτηκε την πλούσια Αρχιδάμεια και είχαν παιδιά τον διάδοχο του Αρχίδαμο Δ', τον έφορο Αγησίαλο και την Αγησιστράτη που υπανδρεύτηκε τον ανεψιό της Ευδαμίδα Β'.
Πηγές
Κατηγορία:Βασιλείς της αρχαίας Σπάρτης
Μπουάν-λε-Λυρ
Το Μπουάν-λε-Λυρ (γαλλικά: Bouhans-lès-Lure) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Κοινότητα Αρχαγγέλου
Με την ονομασία Κοινότητα Αρχαγγέλου αναφέρονται:
Τροχόσπιτο
μικρογραφία|Τροχόσπιτο τύπου ενός ρυμουλκουμένου Ένα τροχόσπιτο ή αυτοκινούμενο αυτοκίνητο ή ρυμουλκούμενο τροχόσπιτο, είναι ένα αυτοκίνητο με καθιστικά σε ένα φορτηγό, είτε ως ξεχωριστό ρυμουλκούμενο είτε σε συνδυασμό με το ίδιο το αυτοκίνητο. Το πρωτότυπο των τροχοσπίτων και η αρχική τους έκδοση είναι κινητές φορτάμαξες αρχαίων ανθρώπων που ήταν νομάδες και ασχολούνταν με την εκτροφή βοοειδών, συμπεριλαμβανομένων των αλόγων αναπαραγωγής. Τις περισσότερες φορές, οι κατασκευαστές χρησιμοποιούν το ελαφρύ πλαίσιο φορτηγών και εγκαθιστούν μια μονάδα κατοικίας σε αυτό. Η καμπίνα του αυτοκινήτου συνδέεται με τον χώρο διαβίωσης. Στο σημερινό στάδιο της παραγωγής αυτοκινούμενων αυτοκινήτων, οι τεχνολογίες χρησιμοποιούνται για τη δημιουργία ενός πλήρως ενσωματωμένου αυτοκινούμενου αυτοκινήτου. Από έξω, δεν είναι σαν ένα αυτοκίνητο με φορτηγό, αλλά σαν ένα λεωφορείο. Τις περισσότερες φορές, υπάρχουν καθίσματα στα τροχόσπιτα τα οποία, όταν σταθμεύουν, μετατρέπονται σε υπνοδωμάτια. Υπάρχει μια τουαλέτα, ντους, φούρνος αερίου, ψυγείο, θέρμανση φυσικού αερίου, κλιματισμός, ντουλάπες για αντικείμενα, φωτισμός.
Επίσης, ένα αυτοκινούμενο μπορεί να ονομάζεται φορτηγό ρυμουλκούμενο για caravanning και άλλους σκοπούς. Στη Βόρεια Αμερική και την Ευρώπη, ο τουρισμός είναι δημοφιλής σε αυτοκινητοβιομηχανίες με στάση για τη νύχτα σε χώρους κατασκήνωσης - σε ειδικά διαμορφωμένο πάρκινγκ.
Ορολογία
μικρογραφία|Ένα αυτοκινούμενο αυτοκίνητο (τροχόσπιτο)Τα αυτοκινούμενα τροχόσπιτα στην Ευρώπη συχνά ονομάζονται "camper" (eng. "campervan", "camper", germ. "Wohnmobil", fr. "Camping-car"), στη Βόρεια Αμερική -recreational vehicle (οχήμα αναψυχής) και motorhome (αυτοκινούμενο σπίτι). μικρογραφία|Ρυμουλκούμενο Τα ρυμουλκούμενα τροχόσπιτα στην Ευρώπη ονομάζονται συχνά "τροχόσπιτα" (eng. "caravan", germ. "Wohnwagen", fr. "Caravane"), στη Βόρεια Αμερική - travel trailer.
Τροχόσπιτο κατηγορίας Α
Τα αυτοκινούμενα αυτοκίνητα της υψηλότερης κατηγορίας κατασκευάστηκαν κατά κανόνα στο πλαίσιο των μεγάλων φορτηγών - Freightliner, Volvo, κλπ. Το κύριο χαρακτηριστικό αυτής της κατηγορίας είναι ένα μεγάλο τροχόσπιτο, συνήθως με συρόμενους τοίχους (συρόμενα). Έξω, ένα αυτοκινητόδρομο κατηγορίας Α μοιάζει με ένα μεγάλο τουριστικό λεωφορείο. Όλα τα αυτοκίνητα κατηγορίας Α ταξινομούνται ως "C" λόγω της μεγάλης μάζας τους. Μεγάλα αποθέματα νερού, φυσικού αερίου, ενσωματωμένης γεννήτριας, δεξαμενές καυσίμων αυξάνουν σημαντικά την αυτονομία αυτής της κατηγορίας αυτοκινουμένων.
Τροχόσπιτο κατηγορίας Β
Το ημι-ενσωματωμένο αυτοκινούμενο τροχόσπιτο είναι χτισμένο σε σειριακό πλαίσιο. Οι Ευρωπαίοι χρησιμοποιούν συνήθως τα σώματα Fiat, Renault, Ford, Peugeot, Mercedes και άλλα. Στο σειριακό σασί μπορεί να εγκατασταθεί κατοικία ή καμπίνα.
Τροχόσπιτο κατηγορίας C
Πρόκειται για μια σειριακή παραγωγή ενός minivan, εξοπλισμένο με έπιπλα, συσκευές, και σε ορισμένες περιπτώσεις ένα μπάνιο. Τα κατοικημένα minivan είναι συνήθως σχεδιασμένα για δύο άτομα. Στην Ευρώπη αγοράζονται ως οικογενειακά αυτοκίνητα, τα οποία χρησιμοποιούνται για ταξίδια και αναψυχή σε σύντομο χρονικό διάστημα.
Το ρυμουλκούμενο με σκηνή
Το ρυμουλκούμενο με σκηνή είναι ο πιο εύχρηστος και ανέξοδος τύπος τροχόσπιτων. Παρά το μικρό του μέγεθος, η σκηνή του ρυμουλκούμενου κάνει την διαδρομή του ταξιδιώτη άνετη. Η σκηνή του ρυμουλκούμενου μπορεί να μεταφερθεί από μικρά επιβατικά αυτοκίνητα. Για να διαχειριστεί κανείς ένα αυτοκίνητο με σκηνή ρυμουλκούμενου, επαρκεί το δίπλωμα κατηγορίας Β.
Οι σύγχρονες σκηνές ρυμουλκούμενων είναι εξοπλισμένες με ειδικό μηχανισμό που σας επιτρέπει να το ανοίξετε σε λίγα λεπτά. Χάρη στον μηχανισμό αναδίπλωσης, η σκηνή καταλαμβάνει σχετικά μικρό χώρο και είναι εύκολο να αποθηκευτεί.
Το ρυμουλκούμενο κατοικίας
Η αγορά παρουσιάζει τροχόσπιτα διαφόρων μεγεθών. Υπάρχουν τροχόσπιτα που φιλοξενούν ένα κρεβάτι και μια μονάδα κουζίνας, και υπάρχουν μεγάλα τροχόσπιτα, ο εσωτερικός χώρος των οποίων χωρίζεται σε πολλά δωμάτια.
Fifth-Wheel trailer
Στα Αγγλικά Fifth-Wheel trailer. Τροχόσπιτο (που δεν απαιτεί ειδική άδεια για την έλξη στον αυτοκινητόδρομο). Σχεδιασμένο για ρυμούλκηση με ανυψωτικό όχημα ή μικρά φορτηγά εφοδιασμένα με ανατρεπόμενο ζευκτήρα. Μέρος του ρυμουλκούμενου τοποθετείται στο σώμα ενός φορτηγού ή μεταφορέα διαδρόμου, μειώνοντας έτσι το συνολικό μήκος του αυτοκινήτου και του ρυμουλκούμενου μαζί.
Χρήσιμες ιστοσελίδες
https://web.archive.org/web/20190125012901/http://www.caravanmarkt.gr/
https://www.zampetas.gr/
https://www.kastritistroxospita.gr/
Κατηγορία:Κατοικία Κατηγορία:Χερσαία μέσα μεταφοράς
2575 Βουλγαρία
Η Βουλγαρία (Bulgaria) είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1970 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από τη Βουλγαρία.
Βρούτος της Τροίας
Ο Βρούτος ο αποκαλούμενος της Τροίας, είναι θρυλικός απόγονος του Τρωικού ήρωα Αινεία, γνωστός στον μεσαιωνικό βρετανικό μύθο ως ο επώνυμος ιδρυτής και πρώτος βασιλιάς της Βρετανίας. Αυτός ο θρύλος εμφανίζεται για πρώτη φορά στο Historia Brittonum, μια ανώνυμη ιστορική συλλογή του 9ου αιώνα, στην οποία προστέθηκε σχολιασμός από τον Nennius, αλλά είναι περισσότερο γνωστός από την αφήγηση του χρονογράφου του 12ου αι. Τζέφρεϋ του Μόνμαουθ στο Historia Regum Britanniae.
2575 Βουλγαρία
Φυσικά χαρακτηριστικά
Ο φασματικός τύπος της Βουλγαρίας είναι Sr. Τα υπόλοιπα φυσικά χαρακτηριστικά της είναι άγνωστα.
Βρούτος της Τροίας
Εξωτερικοί σύνδεσμοι
Κατηγορία:Τρώες
2575 Βουλγαρία
Εξωτερικοί σύνδεσμοι-πηγές
Βουλγαρια
Σακαρκισλάκ
Το Σακαρκισλάκ είναι χωριό και δήμος της επαρχίας Κουσάρ του Αζερμπαϊτζάν. Έχει πληθυσμό 615 κατοίκους. Βρίσκεται στο βορειοανατολικό μέρος της χώρας.
Κατηγορία:Κατοικημένες περιοχές στην Επαρχία Κουσάρ Κατηγορία:Χωριά του Αζερμπαϊτζάν
Σκουλήκι Μπόμπιτ
Το Σκουλήκι Μπόμπιτ, επιστημονική ονομασία Eunice aphroditois, ανήκει στην οικογένεια σκουληκιών Πολύχαιτοι (Polychaete) όπου το μήκος του συνήθως κυμαίνεται από 1 εκατοστό έως 300 εκατοστά. Το είδος του συγκεκριμένου σκουληκιού βρίσκεται στον πυθμένα των ωκεανών και κυρίως στον Ατλαντικό Ωκεανό καθώς και στην περιοχή Ινδικού Ωκεανού και τη Μεσόγειο. Ως είδος είναι ένας θηρευτής που κυνηγά το θήραμά του αντιλαμβανόμενο με τις αισθητήριες κεραίες του και του επιτίθεται με δύο αιχμηρές και πολύ δυνατές δαγκάνες έως ότου να καταφέρει να το αποκτήσει. Μάλιστα είναι τόσο δυνατές οι δαγκάνες του που περιστασιακά σπάει το μικρότερο θήραμα του εντελώς στη μέση.
Είναι γνωστό διεθνώς επίσης με τις ονομασίες Biting reef worm, Bristle worm και Bobbit Worm. Ο φαραώ είναι ασπόνδυλο και αποτελείται από σώμα όπου είναι τεμαχισμένο και διαθέτει ένα πολύπλοκο σύστημα στο στόμα του. Εμφανίζει ένα ευρύ φάσμα χρωμάτων από μαύρο σε πορφυρό έως και μεταλλικό. Γενικώς, ζει σε θερμά νερά και επιλέγει κοραλλιογενείς υφάλους για να κυνηγήσει όπου βρίσκει την κύρια τροφή του σε μεγάλη ποικιλία. Το συγκεκριμένο είδος σκουληκιού ζευγαρώνει με μια τεχνική που ονομάζεται "μεταδιδόμενη ωοτοκία" και, επειδή ζει μοναχική ζωή, η περίοδος ωοτοκίας του είναι εξαιρετικά περιορισμένη.
Πηγές
Κατηγορία:Σπιράλια
Αλυσοειδής γραμμή επαφής
thumb|250px|Πιλώνες μετάδοσης ηλεκτρικού ρεύματος σε σύγχρονο σιδηροδρομικό σύστημα Το ηλεκτρικό σύστημα μετάδοσης για τα σύγχρονα ηλεκτρικά τραίνα αποτελείται από ένα πολύπλοκο σύστημα (γνωστό ως αλυσοειδής γραμμή επαφής). Ονομάζεται έτσι γιατί θυμίζει λίγο την αλυσίδα. Αντί για ένα απλό καλώδιο που λόγω του βάρους του δεν θα ήταν επίπεδο αλλά καμπύλο (βέλος κάμψης), προσθέτουμε ένα δεύτερο καλώδιο το φέρον.
Από το φέροντα αγωγό (Messenger wire) κρέμεται με μια σειρά αναρτήρες(dropper wires), ο αγωγός επαφής (contact wire) με στόχο ο τελευταίος να είναι σχεδόν οριζόντιος. Έτσι μπορούμε ρυθμίζοντας τους αναρτήρες να κρατήσουμε τον αγωγό επαφής στο οριζόντιο επίπεδο, σταθεροποιώντας έτσι μια βασική γεωμετρική παράμετρο στην επαφή παντογράφου, αγωγού επαφής.
Δείτε
Κατηγορία:Ηλεκτροκίνηση Κατηγορία:Έργα υποδομής
Αβικεννίτης
Ο αβικεννίτης (αγγλ. avicennite) είναι ορυκτό οξείδιο του θαλλίου. Το όνομα του αποδόθηκε προς τιμήν του Abu 'Ali al-Husayn ibn 'Abd Allah ibn Sina, γνωστότερου ως Αβικέννα (930-1037), καθώς απαντάται στην περιοχή όπου γεννήθηκε και δραστηριοποιήθηκε ο σοφός του Μεσαίωνα (Μπουχάρα, Τατζικιστάν).
Είναι αρκετά σπάνιο ορυκτό. Ανευρίσκεται στις ζώνες αποσάθρωσης φλεβών αιματίτη - ασβεστίτη που διασχίζουν ζωνώδεις σχηματισμούς μαρμαροποιημένων ή πυριτιούχων ασβεστολίθων σε επαφή με γνευσίους - γρανίτες. Ο σχηματισμός αυτός απαντάται στη μία από τις τέσσερις περιοχές που ανευρίσκεται ο αβικεννίτης, το Dzhuzumli του Τατζικιστάν. Στη Νεβάδα των ΗΠΑ απαντάται υπό μορφή επιφλοιώσεων σε καρλινίτη σε χρυσοφόρους / πυριτιούχους ασβεστολίθους και χαλαζίες (ορυχείο Carlin). Ανευρίσκεται, επίσης, στη Γιούτα (περιοχή Little Valley), στην Κίνα (επαρχία Anhui) και στην επαρχία Kitaa της δυτικής Γροιλανδίας.
Σχετίζεται με αιματίτη, "λειμωνίτη", σιδηρομιγή αργιλλούχα ορυκτά, καρλινίτη, χαλαζία και παραπιερροτίτη (Γιούτα).
Δεν απαντάται στην Ελλάδα.
Σημειώσεις
Αβικεννιτης
Ελισάβετ Φραγκίσκη της Αυστρίας
Η Ελισάβετ Φραγκίσκη (γερμ. Elisabet Franziska von Habsburg-Lorraine, prinzessin von Österreich-Ungarn, 17 Ιανουαρίου 1831 - 14 Φεβρουαρίου 1903) από τον Οίκο των Αψβούργων-Λωρραίνης ήταν κόρη του Παλατινού (Κόμη) της Ουγγαρίας και με τον γάμο της έγινε αρχιδούκισσα της Αυστρίας-Έστε,
Βιογραφία
Η Ελισάβετ Φραγκίσκη Μαρία ήταν η πρώτη (επιζήσασα) κόρη του Ιωσήφ της Αυστρίας, Παλατινού (Κόμη) της Ουγγαρίας, και της Μαρίας Δωροθέας, κόρης του Λουδοβίκου της Βυρτεμβέργης.
Οικογένεια
Παντρεύτηκε πρώτα τον Φερδινάνδο Κάρολο Βίκτωρα της Αυστρίας και είχε ένα τέκνο:
Ο Φερδινάνδος Κάρολος Βίκτωρ πέθανε το 1849.
Παντρεύτηκε το 1854 τον Κάρολο Φερδινάνδο, Αρχιδούκα της Αυστρίας-Έστε, και είχε τέκνα:
Παραπομπές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
Μπουάν-λε-Μονμποζόν
Το Μπουάν-λε-Μονμποζόν (γαλλικά: Bouhans-lès-Montbozon) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Βρετανία (αποσαφήνιση)
Με το όνομα Βρετανία συνήθως αναφέρονται:
Χρησιμοποιείται όμως σαν ονομασία και για:
Λάριξ
Η λάριξ (ή σε αρσενικό γένος ο λάρικας, επιστ. ονομ. Larix) είναι κωνοφόρο δέντρο της οικογένειας των Πευκίδων (Pinaceae). Είναι ενδημικό στο μεγαλύτερο μέρος του Βορείου Ημισφαιρίου με ψυχρό εύκρατο κλίμα, σε περιοχές με χαμηλό υψόμετρο πολύ βόρεια και πιο νότια ψηλά στα βουνά. Οι λάρικες είναι τα επικρατέστερα φυτά στα πυκνά δάση της τάιγκας στη Ρωσία και τον Καναδά.
Είναι φυλλοβόλα δέντρα και φτάνουν από 15 μέχρι 50 μέτρα ύψος. Τα φύλλα είναι βελονοειδή, λεπτά, με μήκος 2-5 εκατοστά. Οι βελόνες κιτρινίζουν και πέφτουν στα τέλη του φθινοπώρου, αφήνοντας τα δέντρα γυμνά καθ’ όλη τη διάρκεια του χειμώνα.
Οι κώνοι της λάρικος είναι ορθοί, μικροί, με μήκος 1-9 εκατοστά και χρώμα πράσινο ή μωβ. Όταν ωριμάζουν μετά από 5-8 μήνες αποκτούν καφέ χρώμα.
Η λάριξ ως μπονσάι
Η λάριξ είναι δένδρο κατάλληλο για μπονσάι, διότι ο κορμός του έχει ιδιαίτερα όμορφα χαρακτηριστικά (παραδείγματος χάρη, σκασίματα) που προσομοιώνουν την όψη ενός ώριμου δέντρου από νεανικές ηλικίες. Όμορφα δενδρύλλια του είδους Larix decidua μπορούν να συλλεχθούν από τη φύση και με απλή φροντίδα να δώσουν πανέμορφα μπονσάι. Φυσικά χρειάζεται προσοχή ώστε η συλλογή του δένδρου να μην γίνεται σε προστατευόμενες περιοχές όπως Εθνικά Πάρκα κλπ. Το δέντρο χρειάζεται ιδιαίτερη φροντίδα τον πρώτο χρόνο (συνήθως συλλέγεται σε μεγάλα υψόμετρα και χρειάζεται προσοχή για να επιβιώσει στις νέες συνθήκες).
Λόγω της αντοχής του σε τραχιές κλιματολογικές συνθήκες, ως μπονσάι δεν χρειάζεται προστασία το χειμώνα, παρά μόνο στις ρίζες αν η θερμοκρασία πέσει κάτω από τους -10 βαθμούς Κελσίου για πολλές συνεχόμενες ημέρες.
Εξωτερικοί σύνδεσμοι
Κατηγορία:Δέντρα Κατηγορία:Πευκοειδή
2576 Γεσένιν
Ο Γεσένιν (Yesenin) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου ποιητή Σεργκέι Γεσένιν.
Φυσικά χαρακτηριστικά
Τα φυσικά χαρακτηριστικά του Γεσένιν είναι άγνωστα.
Εξωτερικοί σύνδεσμοι-πηγές
Γεσενιν
Ανδρέας Λαμπρινός
Καριέρα
Ο Λαμπρινός ξεκίνησε την καριέρα του στον κινηματογράφο αρχικά γράφοντας σενάρια για τις ταινίες «Εύα» (1953) και «Το κορίτσι της γειτονιάς» (1954) σε σκηνοθεσία της Μαρίας Πλυτά. Το ντεμπούτο του ως σκηνοθέτης το έκανε με την ταινία «Το Κορίτσι με τα Παραμύθια» (1954) όπου έγραψε ο ίδιος και το σενάριο. Το 1959 η ταινία του «Ματωμένο ηλιοβασίλεμα» (αγγλικά:Bloody Twilight) πήρε μέρος στο επίσημο διαγωνιστικό τμήμα του Φεστιβάλ των Καννών.
Εξωτερικοί σύνδεσμοι
Κατηγορία:Έλληνες σκηνοθέτες Κατηγορία:Έλληνες σεναριογράφοι
Ρόστερ ομάδων Κόπα Αμέρικα Σεντενάριο
Το Κόπα Αμέρικα Σεντενάριο αποτελεί διεθνή ποδοσφαιρική διοργάνωση. Και οι δεκαέξι εθνικές ομάδες που συμμετέχουν στη διοργάνωση ήταν υποχρεωμένες να δηλώσουν 23 ποδοσφαιριστές. Τα προσωρινά ρόστερ είχαν ανακοινωθεί στις 4 Μαΐου του 2016. Η τελική επιλογή των ρόστερ παρουσιάστηκε στους διοργανωτές στις 20 Μαΐου του 2016.
Κάθε εθνική ομάδα πρέπει να εμπεριέχει στην τελική λίστα 23 παίκτες.
Κολομβία
Προπονητής: 🇦🇷 Χοσέ Πέκερμαν
Οι ακόλουθοι 23 ποδοσφαιριστές κλήθηκαν για το Κόπα Αμέρικα Σεντενάριο. Ο Όσκαρ Μουρίγιο αποσύρθηκε λόγω τραυματισμού και αντικαταστάθηκε από τον Γέρι Μίνα.
Κόστα Ρίκα
Προπονητής: Όσκαρ Ραμίρες
Οι παρακάτω 23 παίκτες κλήθηκαν για το Κόπα Αμέρικα Σεντενάριο. Ο τερματοφύλακας Εστέμπαν Αλβαράδο είχε αποκλειστεί λόγω τραυματισμού, στις 20 Μαΐου και αντικαταστάθηκε από τον Λεονέλ Μορέιρα. Στις 31 Μαΐου, ο Κέιλορ Νάβας αποχώρησε λόγω τενοντίτιδας στο αριστερό του πόδι και αντικαταστάθηκε από τον Ντάνι Καρβαχάλ, ενώ ο Αριέλ Ροδρίγες αποχώρησε επίσης λόγω τραυματισμού και αντικαταστάθηκε από τον Γιόνι Γουδλί.
Ηνωμένες Πολιτείες
Προπονητής: 🇩🇪 Γιούργκεν Κλίνσμαν
Οι παρακάτω 23 παίκτες κλήθηκαν για το Κόπα Αμέρικα Σεντενάριο. Η αρχική 23άδα ανακοινώθηκε στις 21 Μαΐου του 2016. Ο Τίμοθι Τσάντλερ είχε αποκλειστεί λόγω τραυματισμού και αντικαταστάθηκε από τον Έντγκαρ Καστίγιο στις 27 Μαΐου.
Βραζιλία
Προπονητής: Ντούνγκα
Οι παρακάτω 23 παίκτες κλήθηκαν για το Κόπα Αμέρικα Σεντενάριο. Οι Ρικάρντο Ολιβέιρα και Ντόουγκλας Κόστα είχαν αποκλειστεί λόγω τραυματισμού και αντικαταστάθηκαν από τους Ζόνας και Κακά, στις 20 και στις 26 Μαΐου αντίστοιχα. Οι Ραφίνια και Έντερσον αποχώρησαν και αντικαταστάθηκαν από τους Λούκας Μόουρα και Μαρσέλο Γκρόε. Με τη σειρά του, ο Κακά αποχώρησε στη 1 Ιουνίου και αντικαταστάθηκε από τον Πάουλο Ενρίκε Γκάνσο. Ο Λουίζ Γκουστάβο αποχώρησε από την ομάδα στις 2 Ιουνίου για προσωπικούς λόγους και αντικαταστάθηκε από τον Γουάλας.
Ισημερινός
Προπονητής: 🇧🇴 Γκουστάβο Κιντέρος
Οι παρακάτω 23 παίκτες κλήθηκαν για το Κόπα Αμέρικα Σεντενάριο.
Αϊτή
Προπονητής: 🇫🇷 Πατρίς Νεβό
Οι παρακάτω 23 παίκτες κλήθηκαν για το Κόπα Αμέρικα Σεντενάριο.
Περού
Προπονητής: 🇦🇷 Ρικάρδο Γκαρέκα
Οι παρακάτω 23 παίκτες κλήθηκαν για το Κόπα Αμέρικα Σεντενάριο.
Τζαμάικα
Προπονητής: 🇩🇪 Βίνφριντ Σέφερ
Οι ακόλουθοι 23 ποδοσφαιριστές κλήθηκαν για το Κόπα Αμέρικα Σεντενάριο. Simon Dawkins was ruled out due to injury and replaced by Joel Grant on June 2.
Μεξικό
Προπονητής: 🇨🇴 Χουάν Κάρλος Οσόριο
Οι ακόλουθοι 23 ποδοσφαιριστές κλήθηκαν για το Κόπα Αμέρικα Σεντενάριο. Ο Γιούργεν Νταμ αποχώρησε λόγο τραυματισμού και αντικαταστάθηκε από τον Κάντιδο Ραμίρες.